DA Den Europæiske Unions Tidende C 152/25

Rettens dom af 14. marts 2018 — Kim m.fl. mod Rådet og Kommissionen

(Forenede sager T-533/15 og T-264/16) (1)

((Fælles udenrigs- og sikkerhedspolitik - restriktive foranstaltninger over for Nordkorea med henblik på at forhindre nuklear spredning - liste over de personer og enheder, der er omfattet af indefrysningen af midler og økonomiske ressourcer - sagsøgernes navne omfattet - bevis for berettigelsen af opførelsen på listen - begrundelsespligt))

(2018/C 152/30)

Processprog: engelsk

Parter

Sagsøgere i sag T-533/15: Il-Su Kim (Pyongyang, Nordkorea) og de fem andre sagsøgere, hvis navne fremgår af bilaget (ved M. Lester og S. Midwinter, QC, samt solicitors T. Brentnall og A. Stevenson)

Sagsøger i sag T-264/16: Korea National Insurance Corporation (Pyongyang) (ved M. Lester, S. Midwinter, T. Brentnall og A. Stevenson)

Sagsøgte: Rådet for Den Europæiske Union (først ved A. de Elera-San Miguel Hurtado og A. Vitro, derefter ved M. Vitro og F. Naert, som befuldmægtigede) og Europa-Kommissionen (ved L. Havas, S. Bartelt og D. Gauci, som befuldmægtigede, i sag T-533/15 og ved L. Havas og S. Bartelt, som befuldmægtigede, i sag T-264/16, derefter ved L. Havas og D. Gauci, som befuldmægtigede, i sag T-533/15 og ved L. Havas, som befuldmægtiget, i sag T-264/16)

Intervenient til støtte for sagsøgte: Det Forenede Kongerige Storbritannien og Nordirland (først ved V. Kaye, derefter ved S. Brandon, derefter ved S. Brandon og C. Crane og endelig ved S. Brandon, som befuldmægtigede)

Sagens genstand

For så vidt angår sag T-533/15 et søgsmål anlagt i henhold til artikel 263 TEUF med påstand om annullation af Rådets afgørelse (FUSP) 2015/1066 af 2. juli 2015 om ændring af afgørelse 2013/183/FUSP om restriktive foranstaltninger over for Den Demokratiske Folkerepublik Korea (EUT 2015, L 174, s. 25), Kommissionens gennemførelsesforordning (EU) 2015/1062 af 2. juli 2015 om ændring af Rådets forordning (EF) nr. 329/2007 om restriktive foranstaltninger over for Den Demokratiske Folkerepublik Korea (EUT 2015, L 174, s. 16), Rådets afgørelse (FUSP) 2016/475 af 31. marts 2016 om ændring af afgørelse 2013/183/FUSP om restriktive foranstaltninger over for Den Demokratiske Folkerepublik Korea (EUT 2016, L 85, s. 34), Kommissionens gennemførelsesforordning (EU) 2016/659 af 27. april 2016 om ændring af Rådets forordning (EF) nr. 329/2007 om restriktive foranstaltninger over for Den Demokratiske Folkerepublik Korea (EUT 2016, L 114, s. 9), Rådets afgørelse (FUSP) 2016/849 af 27. maj 2016 om restriktive foranstaltninger over for Den Demokratiske Folkerepublik Korea og om ophævelse af afgørelse 2013/183/FUSP (EUT 2016, L 141, s. 79) og enhver gennemførelsesforordning fra Rådet i tilknytning hertil, for så vidt som disse retsakter vedrører sagsøgerne og, for så vidt angår sag T-264/16 et søgsmål anlagt i henhold til artikel 263 TEUF med påstand om annullation af afgørelse 2016/475, gennemførelsesforordning 2016/659, afgørelse 2016/849 og enhver gennemførelsesforordning fra Rådet i tilknytning hertil, for så vidt som disse retsakter vedrører sagsøgeren

Konklusion

1) Rådet for Den Europæiske Union og Europa-Kommissionen frifindes.

2) I sag T-533/15 betaler Il-Su Kim og de øvrige sagsøgere, hvis navne fremgår af bilaget, sagsomkostningerne, med undtagelse af de omkostninger, som Det Forenede Kongerige Storbritannien og Nordirland har afholdt.

3) I sag T-264/16 betaler Korea National Insurance Corporation sagsomkostningerne.

4) I sag T-533/15 bærer Det Forenede Kongerige sine egne omkostninger.

(1) EUT C 381 af 16.11.2015.